CELEX: C2006/224/105
Language: sk
Date: 2006-09-16 00:00:00
Title: Vec T-202/06: Žaloba podaná 31. júla 2006 – Select Appointments/ÚHVT – Manpower (TELESELECT)

16.9.2006   
            
            
               SK
            
            
               Úradný vestník Európskej únie
            
            
               C 224/50
            
         Žaloba podaná 31. júla 2006 – Select Appointments/ÚHVT – Manpower (TELESELECT)
   (Vec T-202/06)
   (2006/C 224/105)
   Jazyk žaloby: angličtina
   Účastníci konania
   
      Žalobca: Select Appointments (Holdings) Ltd. (St Albans, Spojené kráľovstvo) (v zastúpení: G. R. Fernando, barrister, C. J. Leech, solicitor)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Manpower Inc. (Milwaukee, USA)
   Návrhy žalobcu
   
               —
            
            
               zrušiť rozhodnutie odvolacieho senátu ÚHVT z 18. mája 2006, ktorým sa povoľuje zápis prihlášky č. 1 030 980 a zamieta námietka č. B 303 158,
            
         
               —
            
            
               zamietnuť prihlášku,
            
         
               —
            
            
               zaviazať ÚHVT na náhradu trov konania.
            
         Žalobné dôvody a hlavné tvrdenia
   
      Prihlasovateľ ochrannej známky Spoločenstva: Manpower Inc.
   
      Prihlasovaná ochranná známka: slovná ochranná známka Spoločenstva „TELESELECT“ pre služby v triedach 35 a 41 (služby hodnotenia a odbornej prípravy v oblasti obsluhy telefonických hovorov).
   
      Majiteľ ochrannej známky alebo označenia, ktoré je základom námietky: Select Appointments (Holdings).
   
      Ochranná známka alebo označenie, ktoré je základom námietky: slovná ochranná známka Spoločenstva „SELECT“ pre služby v triedach 35 a 41 – prihláška č. 2 111 367 (agentúra sprostredkujúca prácu, poradenstvo, informovanie o možnostiach zamestnania, reklama a služby v oblasti ľudských zdrojov).
   
      Rozhodnutie námietkového oddelenia: prijatie námietky v jej celistvosti.
   
      Rozhodnutie odvolacieho senátu: zrušenie rozhodnutia námietkového oddelenia.
   
      Dôvody žaloby: porušenie článku 8 ods. 1 písm. b) nariadenia č. 40/94 (1), keďže podľa žalobcu pravdepodobnosť zámeny, hoci len na časti územia Spoločenstva, odôvodňuje zamietnutie zápisu spornej ochrannej známky. Keďže priemerní spotrebitelia nehovoria nevyhnutne anglicky, výraz „SELECT“ v slovnej ochrannej známke pre nich nemá osobitný význam.
   Žalobca tvrdí, že služby hodnotenia zabezpečované spornou ochrannou známkou sú zahrnuté v širších službách agentúr sprostredkujúcich prácu, na ktoré sa vzťahuje ich vlastná ochranná známka Spoločenstva.
   
      (1)  Nariadenie Rady (ES) č. 40/94 z 20. decembra 1993 o ochrannej známke spoločenstva (Ú. v. ES L 11, s. 1, Mim. vyd. 17/001 s. 146).